text: Ung røver tabte  sin mobil 
  14 marts 2011 kl. 09.10
  En ung røver tabte sin mobiltelefon, da han kom i klammeri med et vidne efter et røveri mod Sønderbrogades Kiosk i Horsens søndag aften.
  Den unge mand truede sig til et mindre kontant beløb ved 17-tiden søndag. Han truede med en kniv og forlod kiosken. Et vidne fulgte efter - og kom i klammeri med røveren, som opdagede, at han blev forfulgt.
  
  To anholdt
  Der blev set flere unge i forbindelse med røveriet, men via mobiltelefonen fandt politiet frem til to mænd på 17 og 15 år. 
  Der er ikke taget stilling til, om de anholdte skal fremstilles i grundlovsforhør.
  